Mestská časť Bratislava - Nové Mesto

Materiál na rokovanie
Miestneho zastupiteľstva
dňa 15.10.2013

N á v r h
na vyhlásenie
obchodnej verejnej súťaže

na uzatvorenie Nájomnej zmluvy na prenájom 
nebytových priestorov na Jeséniovej ul. č. 43 v Bratislave 

Predkladá: 						      		Materiál obsahuje:                                                                      Ing. Ľudovít Kollárik                         				1. Návrh uznesenia  
prednosta MÚ BNM							2. Dôvodovú správu
3. Podmienky OVS 
4.Znalecký posudok
na výšku technického  zhodnotenia nebytových priestorov
5. Znalecký posudok na výšku nájomného

Spracovateľ:                                  					Stanovisko právnej
Mgr. Marianna Moravcová Tomčíková   		                        skupiny:		
poverená vedením oddelenia podnikateľského,
právneho a správy majetku							

Na rokovanie prizvať:
spracovateľa                        

október 2013
Návrh uznesenia:

M i e s t n e     z a s t u p i t e ľ s t v o    

s c h v a ľ u j e

v y h l á s e n i e 
„Obchodnej verejnej súťaže na predloženie najvhodnejšieho návrhu na uzatvorenie Zmluvy o nájme nebytového priestoru č. 12-901 s celkovou rozlohou 172 m2, nachádzajúceho sa na Jeséniovej ul. č. 43 v Bratislave na 1. nadzemnom podlaží bytového domu, vedeného v k.ú. Nové Mesto na LV č. 4716, súpisné číslo: 2315 na parc. registra „C“ č.  6742/1 o výmere 411 m2, vo vlastníctve Hlavného Mesta SR Bratislavy a v správe Mestskej časti Bratislava – Nové Mesto“ 

s priloženými podmienkami obchodnej verejnej súťaže.

a)  bez pripomienok

b)  s pripomienkami

Dôvodová správa:

Nebytový priestor č. 12-901 s celkovou rozlohou 172 m2, ktorý sa nachádza na Jeséniovej ul. č. 43 v Bratislave na 1. nadzemnom podlaží bytového domu, vedeného v k.ú. Nové Mesto na LV č. 4716, súpisné číslo: 2315 na parc. registra „C“ č. 6742/1 o výmere 411 m2, vo výlučnom vlastníctve Hlavného Mesta SR Bratislavy a v správe Mestskej časti Bratislava – Nové Mesto (ďalej len „nebytový priestor“), bude od 01.10.2013 nevyužitý, nakoľko s predchádzajúcou nájomkyňou p. Klaudiou Markovou (ďalej len „bývalá nájomkyňa“) bola ukončená nájomná zmluva k 30.09.2013.

Nebytový priestor zrekonštruovala bývalá nájomkyňa v značnom rozsahu, čím ho technicky zhodnotila o sumu 52.000,- €, tak ako je uvedené v predloženom znaleckom posudku č. 212/2013 vyhotovenom Ing. Petrom Vinklerom dňa 09.08.2013.

Objekt spravuje oddelenie pre správu bytov, nebytových priestorov a vnútornej správy Miestneho úradu Bratislava – Nové Mesto.

Výška základného nájomného je stanovená Znaleckým posudkom Ing. Petra Vinklera č. 254/2013 na sumu vo výške 17.400,- € ročne za celý nebytový priestor, t.j. 1.450,- € mesačne, resp. 4.350,- € štvrťročne (ďalej len „základné nájomné“); a to bez prislúchajúcich zálohových platieb za služby spojené s nájmom, ktoré predstavujú štvrťročne sumu cca vo výške 840,- €. 

Obchodná verejná súťaž (ďalej len „súťaž“) bude vykonaná v zmysle ustanovení § 281 a nasl. zákona č. 513/1991 Zb. Obchodný zákonník v znení neskorších predpisov, v súlade s § 17 ods. 4 zákona č. 377/1990 Zb. o hlavnom meste SR Bratislave a podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a v súlade so Zásadami hospodárenia s majetkom hlavného mesta SR Bratislavy, zvereným do správy mestskej časti Bratislava – Nové Mesto a s majetkom vlastným. Výsledkom súťaže bude ponúknutá čo najvyššia výška nájomného za nebytový priestor, nad základné nájomné. 

MESTSKÁ ČASŤ BRATISLAVA - NOVÉ MESTO

v zastúpení
starostu mestskej časti Bratislava – Nové Mesto 
Mgr. Rudolfa Kusého

v zmysle ustanovení § 281 a nasl. zákona č. 513/1991 Zb. Obchodného zákonníka v znení neskorších predpisov, v súlade s § 17 ods. 4 zákona č. 377/1990 Zb. o hlavnom meste SR Bratislave a podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov, ako aj v súlade so Zásadami hospodárenia s majetkom hlavného mesta SR Bratislavy, zvereným do správy mestskej časti Bratislava – Nové Mesto a s majetkom vlastným

v y h l a s u j e

Obchodnú verejnú súťaž 

na predloženie najvhodnejšieho návrhu na uzatvorenie Zmluvy o nájme nebytových priestorov na Jeséniovej ul. č. 43 v Bratislave
(ďalej v texte aj ako „súťaž“)

Súťažné podmienky obchodnej verejnej súťaže je možné obdržať na adrese:

Miestny úrad Bratislava – Nové Mesto    
Junácka č. 1, 832 91 Bratislava
III. poschodie č. dverí 305 – oddelenie právne, podnikateľských činností a správy majetku

alebo je možné si ich stiahnuť na webovej stránke mestskej časti Bratislava – Nové Mesto: www.banm.sk

Súťažné podmienky obchodnej verejnej súťaže:

1.	Vyhlasovateľ/ Prenajímateľ: 
	Mestská časť Bratislava – Nové Mesto 
sídlo: Junácka 1, 832 91 Bratislava
IČO: 00 603 317

Kontaktná osoba vyhlasovateľa: 
a) Mgr. Marianna Moravcová Tomčíková – 02/49253133, pravne@banm.sk, Miestny úrad Mestskej časti Bratislava – Nové Mesto Junácka 1 Bratislava, oddelenie podnikateľské, právne a správy majetku, č. dv. 313 
b)	Alžbeta Andrášiková – 02/49253318, spravabytov@banm.sk, Miestny úrad Mestskej časti Bratislava – Nové Mesto Junácka 1 Bratislava, oddelenie vnútornej správy, správy bytov a nebytových priestorov

2. 	Predmet  obchodnej verejnej súťaže:
Prenájom nebytového priestoru č. 12-901 s celkovou rozlohou 172 m2, nachádzajúceho sa na Jeséniovej ul. č. 43 v Bratislave na 1. nadzemnom podlaží bytového domu, vedeného v k.ú. Nové Mesto na LV č. 4716, súpisné číslo: 2315 na parc. registra „C“ č.  6742/1 o výmere 411 m2, vo vlastníctve Hlavného Mesta SR Bratislavy a v správe Mestskej časti Bratislava – Nové Mesto (ďalej len „nebytový priestor“)

3. 	Účel nájmu:
Kancelárske priestory, prípadne poskytovanie služieb alebo prevádzkovanie obchodu.

4. 	Výška nájmu:
Minimálna výška nájomného 17.400,- € ročne za celý nebytový priestor a viac podľa najvyššieho návrhu zo strany navrhovateľov   

5. 	Doba nájmu: 
Nájomná zmluva bude uzatvorená na dobu určitú – minimálne 5 rokov.

6. 	Podmienky prenájmu (ostatný obsah zamýšľanej zmluvy):
a)	Nájomca /navrhovateľ bude riadne, včas a v plnej výške uhrádzať dohodnuté nájomné (v zmysle svojho návrhu) a zálohové úhrady za služby spojené s nájmom (ústredné kúrenie, studená voda, upratovanie, zrážková voda, zimná údržba) v zmysle výpočtového listu, ako aj prípadné vyúčtovania týchto zálohových úhrad za služby spojené s nájmom; a to štvrťročne vopred, najneskôr však v lehote do 5 dňa prvého mesiaca dané štvrťroka;
b)	Nájomca / navrhovateľ sa zaväzuje do 5 dní odo dňa podpisu nájomnej zmluvy zložiť na účet prenajímateľa / vyhlasovateľa, kauciu vo výške štvrťročného nájomného na zabezpečenie splatného nájomného, úrokov z omeškania a všetkých prípadných škôd spôsobených nájomcom / navrhovateľom; pričom kaucia bude nájomcovi / navrhovateľovi vrátená do 30 dní odo dňa skončenia nájmu, po odpočítaní oprávnených nákladov, škôd, prenajímateľa / vyhlasovateľa. 
c)	Prenajímateľ / vyhlasovateľ si vyhradzuje právo jednostranného zvýšenia nájomného formou písomného oznámenia o zvýšení nájomného za nebytový priestor v závislosti od úrovne inflácie jedenkrát ročne. Nájomné platné k 31.decembru bežného roka sa zvýši o mieru inflácie oficiálne vyhlásenú Štatistickým úradom SR, a to od 01.januára nasledujúceho roka;
d)	Nájomca /navrhovateľ je povinný nebytový priestor užívať výlučne na dohodnutý účel a pre vlastné potreby;
e)	Nájomca /navrhovateľ je povinný nebytový priestor na svoje náklady udržiavať v stave spôsobilom na dohovorené užívanie;
f)	Nájomca /navrhovateľ je povinný uhrádzať náklady spojené s obvyklým udržiavaním;
g)	Nájomca / navrhovateľ je povinný nebytový priestor a jeho okolie udržiavať v čistote a poriadku; 
h)	Nájomca / navrhovateľ nie je oprávnený prenechať nebytový priestor do podnájmu, alebo výpožičky, tretím osobám;
i)	Nájomca / navrhovateľ nie je oprávnený vykonávať na nebytovom priestore akékoľvek stavebné úpravy bez súhlasu prenajímateľa;
j)	Akékoľvek stavebné úpravy, ktoré vykoná na nebytovom priestore nájomca / navrhovateľ, so súhlasom prenajímateľa / vyhlasovateľa (a to aj vrátane pevne zabudovateľných súčastí), prípadne akékoľvek iné investície zo strany nájomcu / navrhovateľa do nebytového priestoru, sa stanú majetkom prenajímateľa po ich zabudovaní / investovaní. Nájomca / navrhovateľ bude znášať všetky náklady vyplývajúce zo zmien na nebytovom priestore, o ktoré požiadal, ako aj všetky výdavky na povolenie takýchto zmien a nebude v prípade takéhoto súhlasu požadovať protihodnotu toho o čo sa hodnota nebytového priestoru zvýšila, čo potvrdí svojim výslovným súhlasom, podpisom na nájomnej zmluve. Porušenie tohto ustanovenia sa bude považovať za podstatné porušenie nájomnej zmluvy. 
k)	Nájomca / navrhovateľ je povinný samostatne zabezpečiť všetky povinnosti v oblasti požiarnej ochrany, ako aj bezpečnosti a ochrany zdravia pri práci v zmysle platných právnych predpisov, na vlastné náklady;
l)	Nájomca / navrhovateľ je povinný vykonávať pravidelné kontroly a revízie svojich elektrických spotrebičov a zariadení nainštalovaných a používaných v nebytovom priestore v zmysle právnych predpisov platných v SR a STN v stanovených termínoch. Nájomca / navrhovateľ je povinný na základe požiadavky povereného pracovníka prenajímateľa / vyhlasovateľa predložiť zápis alebo kópiu zápisu z týchto kontrol, odborných prehliadok a odborných skúšok  alebo revízií;
m)	Nájomca / navrhovateľ sa zaväzuje v plnom rozsahu uhradiť všetky vzniknuté škody na nebytovom priestore, a to nie len tie, ktoré spôsobil sám, ale aj akékoľvek tretie osoby. Ak sa tak nestane, má prenajímateľ / vyhlasovateľ právo závady a poškodenia odstrániť a požadovať od nájomcu / navrhovateľa náhradu účelne a preukázateľne vynaložených nákladov;
n)	Nájomca / navrhovateľ zodpovedá aj za škody vyvolané v dôsledku nesprávneho alebo neoprávneného použitia spoločných priestorov bytového domu, ako aj technologických zariadení a častí nachádzajúcich sa v/na spoločných priestoroch bytového domu alebo nebytovom priestore, akými sú najmä inštalácie určené na dodávky vody, ako kanalizácia, na osvetlenie, na dodávku elektrickej energie, kúrenia a sanitárne inštalácie, a to nielen nájomcom / navrhovateľom, ale aj tretími osobami, ktorým umožnil do nebytového priestoru, resp. bytového domu vstup.
o)	Nájomca / navrhovateľ sa zaväzuje sprístupniť nebytový priestor prenajímateľovi / vyhlasovateľovi za účelom uskutočňovania kontrol v nebytovom priestore. Pre prípad hroziacej škody bude mať prenajímateľ / vyhlasovateľ právo vstupu do nebytového priestoru. Za týmto účelom bude mať prenajímateľ / vyhlasovateľ jedno vyhotovenie kľúčov, ktoré budú uložené v zapečatenej obálke u prenajímateľa / vyhlasovateľa;
p)	Nájomca / navrhovateľ je povinný na svoje náklady vykonávať drobné opravy a vykonávať bežnú údržbu nebytového priestoru. Za drobné opravy a bežnú údržbu sa považujú opravy a údržba nebytového priestoru podľa ustanovenia § 5 a § 6 nariadenia vlády č. 87/1995 Z. z., ktorým sa vykonávajú niektoré ustanovenia Občianskeho zákonníka. Ak sa nájomca / navrhovateľ nepostará o včasné vykonanie drobných opráv a bežnej údržby, má prenajímateľ / vyhlasovateľ právo tak urobiť sám alebo prostredníctvom inej poverenej osoby a požadovať od nájomcu / navrhovateľa náhradu primerane a účelne vynaložených nákladov;
q)	V prípade akéhokoľvek porušenia nájomnej zmluvy je nájomca / navrhovateľ povinný uhradiť prenajímateľovi / vyhlasovateľovi zmluvnú pokutu vo výške 500,- € za každé jednotlivé porušenie;
r)	Prenajímateľ / vyhlasovateľ je oprávnený po dobu trvania nájmu vykonávať stavebné zásahy a stavebné úpravy nebytového priestoru nevyhnutné pre riadnu údržbu, prevádzku a využitie nebytového priestoru, ako aj všetky stavebné zásahy a stavebné úpravy nevyhnutné pre zabránenie vzniku škôd alebo pre odstránenie týchto škôd, o čom vopred upovedomí nájomcu / navrhovateľa;
s)	Nájomca / navrhovateľ nie je oprávnený postúpiť akékoľvek pohľadávky voči prenajímateľovi / vyhlasovateľovi na tretiu osobu;
t)	Prenajímateľ / vyhlasovateľ, ako aj nájomca / navrhovateľ sú oprávnení nájomnú zmluvu vypovedať z dôvodov uvedených v ust. § 9 zákona č. 116/1990 Zb. o nájme a podnájme nebytových priestorov s výpovednou lehotou 3 mesiacov, s výnimkou prípadu, ak je nájomca / navrhovateľ viac ako 1 mesiac v omeškaní s platením nájomného, zálohových úhrad za služby spojené s nájmom a ich prípadných vyúčtovaní, kedy je výpovedná lehota 1 mesiac. Výpovedná lehota začína plynúť prvým dňom mesiaca nasledujúceho po doručení výpovede;
u)	Prenajímateľ / vyhlasovateľ je oprávnený od nájomnej zmluvy okamžite odstúpiť jednostranným právnym úkonom podľa ust. § 679 Občianskeho zákonníka v znení neskorších predpisov, ako aj v prípade, ak nájomca / navrhovateľ podstatným spôsobom poruší nájomnú zmluvu, pričom za podstatné porušenie nájomnej zmluvy sa považuje porušenie bodov c), d), g), h), i) a r) týchto podmienok prenájmu.
v)	Skončením nájmu podľa nájomnej zmluvy nie je dotknutá povinnosť nájomcu / navrhovateľa zaplatiť pomernú časť nájomného, úhrad za služby spojené s nájmom a ich prípadné vyúčtovanie, ako aj právo prenajímateľa / vyhlasovateľa na náhradu škody, prípadne zmluvnej pokuty, či úrokov z omeškania.
w)	Nájomca / navrhovateľ sa zaväzuje vrátiť nebytový priestor prenajímateľovi / vyhlasovateľovi ku dňu skončenia nájmu, v stave v stave, v akom ho prevzal, s prihliadnutím na obvyklé opotrebenie a vyprataný.
x)	Ak nájomca / navrhovateľ nebude v zmysle dohodnutých ustanovení nájomnej zmluvy riadne a včas platiť nájomné a zálohové úhrady za služby spojené s nájmom, dáva súhlas k tomu, aby si prenajímateľ / vyhlasovateľ po uplynutí výpovednej lehoty bez súdneho rozhodnutia prenajatý nebytový priestor sprístupnil, a veci nachádzajúce sa v ňom uskladnil na náklady nájomcu / navrhovateľa po dobu 2 mesiacov vo svojich skladových priestoroch. V prípade, že si nájomca / navrhovateľ veci v tejto lehote nevyzdvihne, dáva súhlas k tomu, aby prenajímateľ / vyhlasovateľ uskladnené veci zlikvidoval bez nároku na akúkoľvek náhradu. Prípadné škody vzniknuté z titulu uskladnenia, resp. likvidácie vecí znáša v plnom rozsahu nájomca / navrhovateľ.
y)	Nájomca / navrhovateľ dáva tiež prenajímateľovi / vyhlasovateľovi súhlas k tomu, aby si bez súdneho rozhodnutia sprístupnil nebytový priestor v prípade akéhokoľvek skončenia nájmu, ak nájomca / vyhlasovateľ tento priestor dobrovoľne neodovzdá prenajímateľovi / vyhlasovateľovi.   

7. 	Termín obhliadky:
Záujemcovia sa môžu zúčastniť na obhliadke predmetu nájmu na základe vopred telefonicky dojednaných termínov s p. Alžbetou Andrášikovou. 

8.  	Podmienky účasti v súťaži:
Súťaže sa môžu zúčastniť fyzické osoby – živnostníci a právnické osoby (ďalej v texte ako „navrhovatelia“), ktoré predložia pri podaní návrhu vyhlasovateľovi nasledovné:
a)	Navrhovatelia, ktorí sú právnickými osobami, priložia k záväznému súťažnému návrhu do obálky aktuálny výpis z registra, v ktorom sú registrovaní, nie starší ako jeden mesiac. Fyzické osoby podnikatelia priložia k záväznému súťažnému návrhu aktuálny výpis zo živnostenského registra, nie starší ako jeden mesiac. Na súťažný návrh, pri ktorom nebude priložený vyššie uvedený doklad, nebude súťažná komisia prihliadať a vylúči ho zo súťaže.
b)	Navrhovatelia zároveň predložia k záväznému súťažnému návrhu čestné prehlásenia o neexistujúcich záväzkoch voči mestskej časti Bratislava – Nové Mesto, hlavnému mestu SR Bratislave, voči Sociálnej poisťovni, voči zdravotným poisťovniam a voči Daňovému úradu. Navrhovateľ v obchodnej verejnej súťaži, ani akýkoľvek iný subjekt s personálnym, príp. majetkovým prepojením na navrhovateľa, nesmie mať nevyrovnané záväzky po lehote splatnosti voči mestskej časti Bratislava – Nové Mesto, čo preukazuje čestným vyhlásením podpísaným oprávnenou osobou navrhovateľa.
c)	Navrhovatelia predložia svoj návrh na výšku ročného nájomného za celý predmet nájmu (súťažný návrh), nad čiastku 17.400,- € ročne, 
d)	V súlade s ustanovením § 284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže.

9. 	Obsah súťažného návrhu:
a)	Ponuka/návrh výšky nájomného za celkový predmet nájmu v eurách za rok nad sumu vo výške 17.400,- € ročne;
b)	Doklady preukazujúce splnenie podmienok uvedených v bode 8.

10. 	Kritéria hodnotenia súťažných návrhov:
Kritériami pre vyhodnotenie súťažných návrhov sú:
- najvyššia ponúknutá výška ročného nájomného v eurách nad sumu vo výške 17.400,- € ročne		
	            
11. 	Spôsob podávania návrhov a lehota na podávanie súťažných návrhov:
Návrh vypracovaný v slovenskom jazyku spolu s prílohami je potrebné doručiť (nie len odoslať) poštou alebo podať osobne do podateľne Miestneho úradu Bratislava – Nové  Mesto v  termíne do 31.10.2013 do 12.00 hod. v zalepenej obálke s výrazným označením  

„OBCHODNÁ VEREJNÁ SÚŤAŽ – Jeséniova 43   
-  NEOTVÁRAŤ  !“

Adresa pre doručovanie návrhov:       Miestny úrad Bratislava – Nové Mesto
Junácka č. 1
		       				832 91 Bratislava

-	Rozhodujúci je dátum a čas prijatia ponuky uvedenej na prezenčnej pečiatke podateľne Miestneho úradu Bratislava – Nové Mesto.
- 	Návrhy podané po vyššie uvedenom termíne a čase nebudú zaradené do súťaže.
- 	Súťažné návrhy nemôžu navrhovatelia po podaní nijako meniť, ani dopĺňať. Návrhy nie je možné odvolať zo strany navrhovateľov už po ich predložení vyhlasovateľovi. Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach, ani návrhy, ktorých obsah nezodpovedá týmto súťažným podmienkam. Takéto návrhy súťažná komisia odmietne.
-	Vyhlasovateľ nenahrádza navrhovateľom náklady, ktoré im vznikli v súvislosti s účasťou v súťaži.
-	Navrhovatelia zaslaním svojho návrhu do súťaže súhlasia so spracovaním svojim osobných údajov v evidenčných systémoch mestskej časti Bratislava – Nové Mesto v súlade so zákonom č. 428/2002 Z.z. o ochrane osobných údajov.

12. 	Vyhlásenie výsledkov súťaže, lehota na uzavretie nájomnej zmluvy:
a)	Konečné výsledky súťaže budú zverejnené najneskôr do 15 dní odo dňa zasadnutia príslušnej súťažnej komisie na internetovej stránke www.banm.sk a na úradných tabuliach miestneho úradu. Navrhovateľ, ktorý bol v súťaži úspešný, bude písomne upovedomený najneskôr v lehote 15 dní od zverejnenia výsledkov súťaže. Navrhovatelia, ktorí neboli v súťaži úspešní, budú o tejto skutočnosti písomne upovedomení v rovnakej lehote.
b)	Navrhovateľ, ktorý bol v súťaži vybraný ako úspešný, podlieha schváleniu Miestnemu zastupiteľstvu mestskej časti Bratislava – Nové Mesto; v prípade, ak jeho výber Miestne zastupiteľstvo neschváli, nebude možné s ním uzatvoriť nájomnú zmluvu.
c)	S navrhovateľom, ktorý bol v súťaži úspešný bude, po jeho schválení v Miestnom zastupiteľstve mestskej časti Bratislava – Nové Mesto, do 60 dní od tohto schválenia Miestnym zastupiteľstvom uzatvorená nájomná zmluva. V prípade, ak v uvedenej lehote vybraný úspešný navrhovateľ súťaže neuzavrie s vyhlasovateľom nájomnú zmluvu z akýchkoľvek dôvodov spočívajúcich na jeho strane, má vyhlasovateľ právo vyzvať na rokovanie o návrhu na uzavretie nájomnej zmluvy ďalšieho navrhovateľa v poradí vyhodnotených výsledkov obchodnej verejnej súťaže.
d)	V prípade, ak vybraný úspešný navrhovateľ súťaže odstúpi od už uzatvorenej zmluvy, mestská časť Bratislava – Nové Mesto, ako prenajímateľ a vyhlasovateľ súťaže, má právo /nie povinnosť/ vyzvať na uzavretie zmluvy ďalšieho navrhovateľa v poradí vyhodnotených výsledkov súťaže.

13. 	Výhrada zmeny podmienok obchodnej verejnej súťaže, ako aj zrušenia obchodnej verejnej súťaže:
a)	Vyhlasovateľ si vyhradzuje právo kedykoľvek, t.j. až do uzavretia nájomnej zmluvy, meniť podmienky súťaže, ako ju aj v plnom rozsahu zrušiť. O zrušení súťaže, resp. o zmene jej podmienok, budú všetci navrhovatelia, ktorí už podali návrhy, písomne upovedomení. V prípade zmeny podmienok alebo zrušenia súťaže budú tieto skutočnosti uverejnené spôsobom akým boli vyhlásené  podmienky  súťaže.
b)	Vyhlasovateľ si vyhradzuje právo v súlade s ustanovením § 287 ods. 2  Obchodného zákonníka odmietnuť všetky predložené návrhy.
c)	Vyhlasovateľ si taktiež zároveň vyhradzuje právo jednostranne zrušiť súťaž, pokiaľ bude mať vybraný úspešný navrhovateľ súťaže nedoplatky voči vyhlasovateľovi súťaže, štátnemu rozpočtu SR, sociálnej poisťovni, zdravotným poisťovniam, daňovému úradu, resp. voči iným tretím osobám, z ktorých je možné vyvodiť záver o finančnej nespoľahlivosti, platobnej neschopnosti, resp. iných závažných skutočnostiach, na základe ktorých možno mať pochybnosti o schopnosti vybraného úspešného navrhovateľa súťaže plniť záväzky vyplývajúce z tejto súťaže. V takom prípade má vyhlasovateľ právo nájomnú zmluvu neuzatvoriť, ako aj odstúpiť od už uzavretej nájomnej zmluvy, pokiaľ sa o týchto skutočnostiach dozvie aj po vyhlásení výsledkov súťaže, prípadne po uzatvorení nájomnej zmluvy.

V Bratislave, dňa ..............................  

Mgr. Rudolf  K u s ý	             
      starosta mestskej časti	        
                                                                                         Bratislava – Nové Mesto